title: A BIZOTTSÁG (EU) .../... VÉGREHAJTÁSI IRÁNYELVE a fegyverek megszerzésének és tartásának ellenőrzéséről szóló 91/477/EGK tanácsi irányelv értelmében a tűzfegyverek és alapvető alkotóelemeik megjelölésére vonatkozó műszaki leírások megállapításáról

text:
               A BIZOTTSÁG (EU) .../... VÉGREHAJTÁSI IRÁNYELVE

               (2019.1.16.)

               a fegyverek megszerzésének és tartásának ellenőrzéséről szóló 91/477/EGK tanácsi irányelv értelmében a tűzfegyverek és alapvető alkotóelemeik megjelölésére vonatkozó műszaki leírások megállapításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a fegyverek megszerzésének és tartásának ellenőrzéséről szóló, 1991. június 18-i 91/477/EGK tanácsi irányelvre
                  1
                és különösen annak 4. cikke (2a) bekezdésére,

               mivel:

               (1)A 91/477/EGK irányelv 4. cikkének (1) bekezdése arra kötelezi a tagállamokat, hogy biztosítsák, hogy a tűzfegyvereket és azok – akár tűzfegyver részeként, akár külön forgalomba hozott – alapvető alkotóelemeit egyértelmű, állandó és egyedi megjelöléssel lássák el. Az említett irányelv 4. cikkének (2) bekezdése meghatározza azokat az információkat, amelyeket a megjelölésen fel kell tüntetni annak érdekében, hogy növeljék a tűzfegyverek és alapvető alkotóelemeik nyomonkövethetőségét, és megkönnyítsék azok szabad mozgását. A nagyon kis méretű alapvető alkotóelemek esetében a jelölésben feltüntetendő információk a gyártási számra vagy egy alfanumerikus vagy digitális kódra korlátozódnak. Az említett irányelv 4. cikkének (4) bekezdése előírja a tagállamok számára, hogy nyilvántartási rendszert tartsanak fenn és rögzítsék a tűzfegyverek nyomon követéséhez és azonosításához szükséges valamennyi információt, beleértve a tűzfegyver és annak alapvető alkotóelemei megjelölésére vonatkozó információkat, valamint a tűzfegyver kategóriáját vagy alkategóriáját megváltoztató bármely átalakításra vagy módosításra vonatkozó információkat, mint például a valamely alapvető alkotóelemet felváltó vagy módosító elemre vonatkozó információkat.

               (2)A kormányzati készletekből állandó polgári használatra történő átadás esetén az átadó szervezeti egység azonosító adatait szintén fel kell tüntetni a megjelölésen. Amennyiben az azonosító adatok egy meglévő megjelölés részeként nincsenek feltüntetve, azokat a polgári használatra történő átadáskor fel kell tüntetni.

               (3)A 91/477/EGK irányelv értelmében továbbá a tagállamok biztosítják, hogy a teljes lőszercsomag minden legkisebb csomagolási egységén olyan megjelölés legyen, amely feltünteti a gyártó nevét, az azonosító számot (a gyártási tétel számát), a kalibert és a lőszer fajtáját. A lőszerek csomagolásának jelenlegi piaci gyakorlata és a technológia jelenlegi állása miatt ebben a szakaszban nem szükséges a megjelölésre vonatkozó műszaki leírások meghatározása. Ennek az irányelvnek ezért csak a tűzfegyverek és azok alapvető alkotóelemei (beleértve a nagyon kis méretű alapvető alkotóelemeket) megjelölésére kell vonatkoznia.

               (4)A megjelölések megfelelő betűmérete döntő fontosságú ahhoz, hogy megvalósulhasson a tűzfegyverek és alapvető alkotóelemeik nyomonkövethetőségére irányuló célkitűzés. A műszaki leírásoknak ezért meg kell határozniuk azt a minimális betűméretet, amelyet a tagállamoknak követniük kell, amikor a nemzeti jogukban meghatározzák az említett jelölések betűméretét.

               (5)Tekintettel a jelölésre és nyilvántartásra vonatkozó nemzetközi kézifegyver-ellenőrzési ENSZ-normákra (ISACS), az olyan nemfémes – például egyes polimer anyagokból készült – tokszerkezetek és töltényűrök esetében, amelyek anyaga miatt a jelölés egyértelműsége és tartóssága nem garantált, elő kell írni, hogy a megjelölést a tokszerkezet vagy töltényűr anyagába tartósan beágyazott fémlemezen helyezzék el. A tagállamok számára lehetővé kell tenni, hogy más technikák – például a lézeres mélygravírozás – használatát is engedélyezzék, amely biztosítja a nemfémes anyagból készült tokszerkezetek és töltényűrök megjelölése egyértelműségének és tartósságának azonos szintjét.

               (6)Annak érdekében, hogy megkönnyítsék a tűzfegyverek és alapvető alkotóelemeik nyomonkövethetőségét adatnyilvántartó rendszereikben, a tagállamok számára elő kell írni, hogy csak a latin, a cirill vagy a görög ábécét választhassák, amikor meghatározzák, hogy mely ábécé(k) használható(k) a tűzfegyverek és alapvető alkotóelemeik megjelölésére. Hasonlóképpen, az egyes tagállamok által meghatározandó, a tűzfegyverek és alapvető alkotóelemeik megjelölésére használható számrendszereket az arab vagy római számrendszerre kell korlátozni.

               (7)Ez az irányelv nem érinti a 91/477/EGK irányelv 3. cikkét.

               (8)A tagállamok és a Bizottság magyarázó dokumentumokról szóló 2011. szeptember 28-i együttes politikai nyilatkozatának
                  2
                megfelelően a tagállamok vállalták, hogy indokolt esetben az átültető intézkedéseikről szóló értesítéshez az irányelv egyes elemei és az azt átültető nemzeti jogi eszköz megfelelő részei közötti kapcsolatot magyarázó egy vagy több dokumentumot mellékelnek.

               (9)Az ezen irányelvben előírt intézkedések összhangban vannak a 91/477/EGK irányelv 13b. cikkének (1) bekezdésével létrehozott bizottság véleményével,

               ELFOGADTA EZT AZ IRÁNYELVET:

               1. cikk
               Hatály

               Ez az irányelv a tűzfegyverekre és azok alapvető alkotóelemeire vonatkozik, de nem vonatkozik a teljes lőszercsomagok legkisebb csomagolási egységeire.

               2. cikk
               A tűzfegyverek és alapvető alkotóelemeik megjelölésére vonatkozó műszaki leírások

               A tagállamok biztosítják, hogy a 91/477/EGK irányelv 4. cikkében előírt megjelölés megfelel az ezen irányelv mellékletében meghatározott műszaki leírásoknak.

               3. cikk
               Átültetési rendelkezések

               (1)A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb [Kiadóhivatal, kérjük, illesszék be a dátumot: az irányelvnek az Európai Unió Hivatalos Lapjában való kihirdetését követő 12 hónap]-ig megfeleljenek. Erről haladéktalanul tájékoztatják a Bizottságot.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2) A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               4. cikk
               Hatálybalépés

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               5. cikk
               Címzettek

               Ennek az irányelvnek a tagállamok a címzettjei.

               Kelt Brüsszelben, -án/-én. 2019.1.16.

                     a Bizottság részéről

                     elnök
                     Jean-Claude JUNCKER

                     (1)

                        HL L 256., 1991.9.13., 51. o.

                     (2)

                        HL C 369., 2011.12.17., 14. o.

    ---documentbreak---

               Melléklet

               A tűzfegyverek és alapvető alkotóelemeik megjelölésére vonatkozó műszaki leírások

               1.A megjelölésben használt betűméretet a tagállam határozza meg. Az egyes tagállamok által meghatározott méretnek vagy minimális méretnek legalább 1,6 mm-nek kell lennie. Szükség esetén kisebb betűméret is használható az olyan lényeges alkatrészek jelölésére, amelyek túl kicsik ahhoz, hogy a 91/477/EGK irányelv 4. cikkével összhangban kerüljenek jelölésre.

               2.Az egyes tagállamok által meghatározott nemfémes anyagból készült tokszerkezetek és töltényűrök esetében a megjelölést a tokszerkezet vagy töltényűr anyagába tartósan beágyazott fémlemezen helyezik el oly módon, hogy:

               a) a lemezt ne lehessen könnyen vagy közvetlenül eltávolítani, és

               b)a lemez eltávolítása tönkretegye a tokszerkezet vagy töltényűr egy részét.

               A tagállamok engedélyezhetik az ilyen tokszerkezetek vagy töltényűrök megjelölésére szolgáló egyéb technológiák alkalmazását is, feltéve, hogy ezek a technológiák biztosítják a megjelölés egyértelműségének és tartósságának azonos szintjét.

               Annak megállapításához, hogy mely nemfémes anyagokat kell e leírás alkalmazásában meghatározni, a tagállamok figyelembe veszik, hogy az anyag milyen mértékben veszélyezteti a jelölés egyértelműségét és tartósságát.

               3.A megjelölésben használt ábécét a tagállam határozza meg. Az egyes tagállamok által meghatározott ábécé(k) a latin, a cirill vagy a görög ábécé(k) lehet(nek).

               4.A megjelölésben használt számrendszert a tagállam határozza meg. Az egyes tagállamok által meghatározott számrendszer(ek) az arab vagy a római számrendszer(ek) lehet(nek).


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a tudományos és műszaki fejlődéshez történő hozzáigazítása céljából, a motorrendszerekben alkalmazott egyes gumi alkatrészekben lévő bisz(2-etil-hexil)-ftalátra (DEHP) vonatkozó mentesség tekintetében történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki fejlődéshez való hozzáigazítása céljából módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS 2 irányelv) III. mellékletét egyes alkalmazásokban a bisz(2-etil-hexil)-ftalátra (DEHP) vonatkozó mentesség tekintetében.

               A RoHS 2 irányelv 4. cikke egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. 2011. július 21-én lépett hatályba.

               A korlátozott anyagok jegyzékét a RoHS 2 irányelv II. melléklete tartalmazza. Míg az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek tekintetében a korlátozások már érvényben vannak, addig a bisz(2-etil-hexil)-ftalátra (DEHP), a butil-benzil-ftalátra (BBP), a dibutil-ftalátra (DBP) és a diizobutil-ftalátra (DIBP) vonatkozó korlátozások 2019. július 22-től vagy ennél későbbi időponttól alkalmazandók. A RoHS 2 irányelv III. és IV. melléklete felsorolja az elektromos és elektronikus berendezések azon anyagait és alkatrészeit, amelyek adott alkalmazásokban mentességet élveznek a RoHS 2 irányelv 4. cikkének (1) bekezdésében az anyagokra vonatkozóan előírt korlátozás alól.

               Az 5. cikk rendelkezik a III. és a IV. melléklet tudományos és műszaki fejlődéshez való hozzáigazításáról (a mentességek jegyzékbe vételéről, megújításáról, módosításáról, visszavonásáról, illetve törléséről). Az 5. cikk (1) bekezdésének a) pontja értelmében a III. és a IV. mellékletbe csak akkor vehetők fel további mentességek, ha ez nem gyengíti az 1907/2006/EK rendelet
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: tudományos szempontból vagy műszakilag nem kivitelezhető az anyagok kivonása vagy helyettesítése a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok; nincs biztosítva a helyettesítő anyagok megbízhatósága; vagy a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               Az 5. cikk (1) bekezdése értelmében az Európai Bizottság (a továbbiakban: Bizottság) a 20. cikkel összhangban egyedi felhatalmazáson alapuló jogi aktusok révén rendelkezhet az elektromos és elektronikus berendezések anyagainak és alkatrészeinek adott alkalmazásokban a III. és a IV. mellékletben található jegyzékekbe történő felvételéről. Az 5. cikk (3) bekezdése és az V. melléklet állapítja meg a mentességek megadására, megújítására vagy visszavonására irányuló kérelmek benyújtási eljárását.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A RoHS 2 irányelv kihirdetése óta a Bizottsághoz az 5. cikk (3) bekezdése és az V. melléklet rendelkezéseivel összhangban számos kérelem érkezett a gazdasági szereplőktől, mind új mentességek engedélyezése, mind érvényben lévő mentességek megújítása érdekében
                  3
               .

               A Bizottsághoz 2017. június 29-én a III. melléklet alóli új mentesség iránti kérelem érkezett a nem kizárólag fogyasztói használatra szánt berendezések kipufogókat és turbófeltöltőket is magukban foglaló motorrendszereiben alkalmazott egyes gumi alkatrészekben, például O-gyűrűkben, szigetelésekben, rezgéscsillapítókban, tömítésekben, tömlőkben, gyűrűkben és dugókban a DEHP használatára vonatkozóan (2017-6. sz. kérelem). A mentességet a 11. kategória tekintetében kérelmezték
                  4
               .

               A mentességre irányuló kérelem értékelése céljából a Bizottság az előírt műszaki és tudományos értékelés elvégzését célzó tanulmányt indított, amelynek keretén belül a kérelemmel kapcsolatban hathetes nyílt online konzultációt folytatott az érdekeltekkel
                  5
               . Az érdekeltekkel folytatott konzultáció ideje alatt egy észrevétel érkezett.

               A kérelem értékelését tartalmazó végleges jelentés közzétételre került
                  6
               ; az érdekelt feleket értesítették.

               Ezt követően 2018. október 29-én a Bizottság szakértői ülésen konzultált a RoHS 2 irányelv szerinti felhatalmazáson alapuló jogi aktusokkal foglalkozó tagállami szakértői csoporttal. A szakértők egyetértettek az előterjesztett javaslattal; a tagok nagy többsége tartózkodott a hozzászólástól. A minőségi jogalkotásra vonatkozó iránymutatásokkal összhangban a felhatalmazáson alapuló irányelv tervezete négy héten keresztül nyilvánosan elérhető volt véleménynyilvánítás céljából a minőségi jogalkotási portálon. A tervezethez nem érkeztek hozzászólások. Az anyag korlátozása alóli mentesség kapcsán sor került az 5. cikk (3)–(7) bekezdésében előírt minden alkalmazandó intézkedésre
                  7
               . A Tanács és az Európai Parlament valamennyi intézkedésről értesítést kapott.

               A végleges jelentés különösen a következő műszaki információkat és értékelést emelte ki:

               ·a DEHP-t lágyítószerként adják a gumihoz az anyag rugalmasságának biztosítása érdekében. A gumialkatrészeket rugalmas csatlakozásként használják a motorrendszerek részei között; funkciójuk a szivárgások megakadályozása, a motorrészek lezárása, illetve azok rezgéstől, szennyeződéstől és folyadékoktól való védelme a motorok hosszú élettartama során.

               ·Jóllehet a DEHP helyettesítése bizonyos gumikomponensekben tudományosan és műszakilag megoldható, a helyettesítő anyagok megbízhatósága még nem garantált a szóban forgó eltérés hatálya alá tartozó motorrendszerekben való konkrét használat esetében, ahol hosszú élettartammal és olyan speciális kívánalmakkal kell számolni, mint például az érintkező anyagokkal (tüzelőanyag, kenőolaj, hűtőközeg, gázok, szennyeződések), a hővel és a rezgéssel szembeni védelem.

               A 11. kategória értékelési eredményei azt mutatják, hogy az egyedi mentesség – a 2011/65/EU irányelv 5. cikkének megfelelően – nem gyengítené az 1907/2006/EK rendelet (REACH) által a környezet és az egészség tekintetében biztosított védelmet. Emellett a mentesség iránti kérelem eleget tesz az 5. cikk (1) bekezdésének a) pontjában meghatározott releváns kritériumok legalább egyikének. Mivel az szóban forgó alkalmazások esetében megbízható alternatívák jelenleg még nem állnak rendelkezésre, és várhatóan a közeljövőben sem fognak a piacra kerülni, indokolt 2019. július 22-től kezdődően az öt éves maximális érvényességi időtartamra megadni a mentességet
                  8
               . Mivel megbízható helyettesítő anyagok még nem állnak rendelkezésre, a helyettesítéshez kapcsolódó negatív társadalmi-gazdasági hatások ezen időszakban nem várhatók. A megadott érvényességi időtartam várhatóan nem gyakorol kedvezőtlen hatást az innovációra.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv adott alkalmazásokban mentességet biztosít a 2011/65/EU irányelv 4. cikkének (1) bekezdésében előírt korlátozások alól a DEHP használata vonatkozásában, amely mentességet fel kell tüntetni az említett irányelv III. mellékletében.

               A jogi eszköz a 2011/65/EU irányelv rendelkezéseinek és különösen az 5. cikke (1) bekezdésének a) pontjában foglalt vonatkozó követelményeknek megfelelően: felhatalmazáson alapuló irányelv.

               A felhatalmazáson alapuló irányelv célja hozzájárulni az emberi egészség és a környezet védeleméhez, továbbá közelíteni egymáshoz az elektromos és elektronikus berendezések területén a belső piac működésének biztosítására vonatkozó rendelkezéseket azáltal, hogy adott alkalmazásokban engedélyezi egyes, egyébként tiltott anyagok felhasználását a RoHS 2 irányelv rendelkezéseivel és feltételeivel összhangban, valamint az abban meghatározott, a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően.

               Az arányosság elvének megfelelően az intézkedés nem lépi túl a céljának eléréséhez szükséges mértéket.

               A javaslat nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2019.8.8.)

               a 2011/65/EU európai parlamenti és tanácsi irányelv III. mellékletének a tudományos és műszaki fejlődéshez történő hozzáigazítása céljából, a motorrendszerekben alkalmazott egyes gumi alkatrészekben lévő bisz(2-etil-hexil)-ftalátra (DEHP) vonatkozó mentesség tekintetében történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  9
                és különösen annak 5. cikke (1) bekezdésének a) pontjára,

               mivel:

               (1)
                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez az előírás azonban nem vonatkozik a 2011/65/EU irányelv III. mellékletében felsorolt alkalmazásokra.

               (2)
                     A 2011/65/EU irányelv hatálya alá tartozó elektromos és elektronikus berendezések különböző kategóriáit az említett irányelv I. melléklete sorolja fel.

               (3)
                     A bisz(2-etil-hexil)-ftalát (DEHP) a 2011/65/EU irányelv II. mellékletében felsorolt korlátozott anyag. A Bizottsághoz 2017. június 29-én a 2011/65/EU irányelv 5. cikke (3) bekezdésének megfelelően a III. melléklet alóli mentesség iránti kérelem érkezett a nem kizárólag fogyasztói használatra szánt berendezések kipufogókat és turbófeltöltőket is magukban foglaló motorrendszereiben alkalmazott egyes gumi alkatrészekben, például O-gyűrűkben, szigetelésekben, rezgéscsillapítókban, tömítésekben, tömlőkben, gyűrűkben és dugókban a DEHP használatára vonatkozóan (a továbbiakban: a kért mentesség).

               (4)
                     A kért mentesség értékelése keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra.

               (5)
                     A DEHP-t lágyítószerként adják a gumihoz az anyag rugalmasságának biztosítása érdekében. A gumialkatrészeket rugalmas csatlakozásként használják a motorrendszerek részei között; funkciójuk a szivárgások megakadályozása, a motorrészek lezárása, illetve azok rezgéstől, szennyeződéstől és folyadékoktól való védelme a motorok élettartama során.

               (6)
                     Jelenleg a piacon nem állnak rendelkezésre olyan DEHP-mentes helyettesítő anyagok, amelyek kellően megbízhatóak lennének a motorokban való alkalmazások esetében, ahol meg kell felelni a hosszú élettartalom követelményének, valamint olyan speciális kívánalmaknak, mint például az érintkező anyagokkal (tüzelőanyag, kenőolaj, hűtőközeg, gázok, szennyeződések), a hővel és a rezgéssel szembeni védelem.

               (7)
                     Megbízható helyettesítő anyagok hiányában a DEHP helyettesítése vagy kivonása sem tudományos szempontból, sem műszakilag nem kivitelezhető a motorrendszerekben használt egyes gumialkatrészek esetében. A kért mentesség összhangban van az 1907/2006/EK európai parlamenti és tanácsi rendelettel
                  10
               , és ennélfogva nem gyengíti a környezet és az egészség tekintetében a rendelet által biztosított védelmet.

               (8)
                     Ezért indokolt megadni a kért eltérést és feltüntetni a 2011/65/EU irányelv III. mellékletében a hatálya alá tartozó alkalmazásokat az elektromos és elektronikus berendezéseknek a 2011/65/EU irányelv I. melléklete szerinti 11. kategóriájában.

               (9)
                     A mentességet indokolt az öt éves maximális érvényességi időtartamra engedélyezni 2019. július 22-től kezdve, összhangban a 2011/65/EU irányelv 4. cikke (3) bekezdésével és 5. cikke (2) bekezdésének első albekezdésével. A megbízható helyettesítő anyagok felkutatására irányuló folyamatos erőfeszítések eredményeire tekintettel a mentesség időtartama valószínűleg nem gyakorol kedvezőtlen hatást az innovációra.

               (10)
                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő 5. hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               Ezeket a rendelkezéseket [az ezen irányelv hatálybalépését követő 5. hónap utolsó napja + 1 nap]-tól/-től alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal belső joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2019.8.8.

                     a Bizottság részéről

                     elnök
                     Jean-Claude JUNCKER

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  http://ec.europa.eu/environment/waste/rohs_eee/adaptation_en.htm

                     (4)

                        A 2011/65/EU irányelv I. mellékletében felsorolt kategóriák a következők: 1. Háztartási nagygépek; 2. Háztartási kisgépek; 3. Információs technológiai és távközlési berendezések; 4. Szórakoztatóelektronikai berendezések; 5. Világítótestek; 6. Elektromos és elektronikus szerszámok; 7. Játékok, szabadidős és sportfelszerelések; 8. Orvostechnikai eszközök; 9. Felügyeleti és vezérlő eszközök, beleértve az ipari felügyeleti és vezérlő eszközöket is; 10. Adagoló automaták; 11. A fenti kategóriák egyikébe sem tartozó egyéb elektromos és elektronikus berendezések.

                     (5)

                  A konzultáció időtartama
                  : 2017.10.20–2017.12.1.

                     (6)

                        https://publications.europa.eu/en/publication-detail/-/publication/0814e920-4c55-11e9-a8ed-01aa75ed71a1/language-en.

                     (7)

                        A szükséges adminisztratív lépések listája megtalálható
                  a Bizottság honlapján
                  . Az eljárás aktuális állása minden egyes felhatalmazáson alapuló jogiaktus-tervezet esetében megtekinthető a felhatalmazáson alapuló jogi aktusok intézményközi nyilvántartásában a következő címen:
                  https://webgate.ec.europa.eu/regdel/#/home.

                     (8)

                        A 2011/65/EU irányelv által előírt korlátozások a 11. kategória tekintetében 2019. július 22-én lépnek hatályba. A 11. kategória esetében alkalmazható mentesség időtartamát az irányelv 5. cikkének (2) bekezdése határozza meg.

                     (9)

                        HL L 174., 2011.7.1., 88. o.

                     (10)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról (HL L 396., 2006.12.30., 1. o.).

    ---documentbreak---

               MELLÉKLET

               A 2011/65/EU irányelv III. melléklete az alábbi 43. ponttal egészül ki:

                        „43.

                        Nem kizárólag fogyasztói felhasználásra szánt berendezések motorrendszereinek gumialkatrészeiben használt bisz(2-etil-hexil)-ftalát, amennyiben a lágyított anyag nem érintkezik emberi nyálkahártyával, vagy tartósan emberi bőrrel, és a bisz(2-etil-hexil)-ftalát koncentrációja nem haladja meg az alábbi határértékeket:

                        (a)a gumi 30% tömegszázaléka az alábbiakban:

                        (I)tömítések bevonatai;

                        (II)tömörgumiból készült tömítések; vagy

                        (III)a motorhoz csatlakoztatott, elektromos, mechanikus vagy hidraulikus energiával működő, legalább három összetevőből álló szerelvények gumialkatrészei.

                        (b)az a) pontban nem említett, gumit tartalmazó alkatrészek esetében a felhasznált gumi 10 tömegszázaléka.

                        E bejegyzés alkalmazásában az emberi bőrrel való tartós érintkezés több mint 10 perc megszakítás nélküli érintkezést vagy napi 30 percet kitevő szakaszos érintkezést jelent.

                        A 11. kategóriára vonatkozik és 2024. július 21-én lejár.”